28 1- Klippekystens Plantevækst 



smukkeste og- ejendommeligste Punkter vil blive ødelagt, hvis der 

 ingen Forholdsregler tages herimod ^ 



Der er ved begge disse Klinter paa de fleste Steder en smal, 

 oftest vel kun en Snes Skridt bred Strand mellem Klintens Fod og- 

 Havet; den er væsentlig dannet af smaa, rullede Flintsten, der stamme 

 fra Kridtets Flintlag, som styrte ned og gaa itu, hvorpaa Stykkerne 

 af Bølgeslaget slibes mod hverandre og afrundes. Kridtet selv er 

 et for blødt Materiale til, at det ret længe kan ndholde det Slid og- 

 den Poleren, som de selv ved svagt Bølgeslag rullende og- larmende 

 Flintsten ville udøve paa nedfaldende Kridtmasser. Hist og her 

 ligge ogsaa store Moi^ænesten nedstyrtede. I de senei'e Aar forandres 

 Stranden mere til ren Sandstrand, fordi Stenene borttages. 



Strandens Plantevækst hører til Sandstrandsformationen, som 

 senere vil blive omtalt; den er overordentlig fattig; de fleste Planter 

 høre til følgende Arter: Atriplex hastata i flere Former, A. littoralis, 

 Cakile maritima (i den smalfligede Form) og Salsola Kali; de staa 

 overmaade spredt, dels mellem Stenene, dels paa de smallere eller 

 bredere Tanglinier af Blæretang og andre Alger, som findes oven paa 

 Stenene. Foruden disse ægte Strandplanter kan man paa Stranden 

 finde Tussilago, Linaria vulgaris o. fl. 



En ganske lignende Strand findes ved Foden af Stevns Klint. 

 Hvor Flint-Rullestenene ere ophobede i større Mængde, til Strand- 

 volde, kan man her finde en meget spredt og sparsom Vegetation af 

 Sedum acre, Dactylis glomerata, Eumex crispus, Tussilago Farfarus, 

 Taraxacum vulgare, Bellis perennis, Senecio vulgaris, Galium Aparine 

 o. fl., ogsaa f. Ex. smaa Buske af Ribes Grossularia. 



I Vandet uden for Stevns Klint synes der at være bedre Bund for 

 Alger end ved Møens Klint paa Grund af de mange, kun svagt 

 hældende eller næsten vandrette Flader af Kridt og Flint, der skyde 

 ud i Vandet, og paa hvilke de kunne fæste sig. Kridtet er ogsaa 

 haardere end det i Møens Klint. 



Vi har altsaa ved disse Klinter mindst fire forskellige, sideordnede 

 Formationer, nemlig 1) de stejle Kridtvægges (Strandklippernes) Ve- 

 getation, Hældernes, der dels 2) er en aaben, usammenhængende, ung 

 og tilfældig Vegetation, dels 3) (paa Møens Klint) Krat eller Skov, 

 og 4) den stenede Sandstrands Vegetation. 



Om Livsformerne paa de yderst fattige, stejle Kridt vægge er ikke 

 meget at sige: det er Alger og Mosser, der vokse her. De paa de 



1 Se Hintze, Trues Møens Klint med Ødelæggelse fra Havet? (Meddelelser fra 

 Dansk Geologisk Forening, nr. 10, 1904). 



